મ્યાનમારના રખાઇન રાજ્યમાં રહેતા મુસલમાનો છેલ્લા કેટલાક સમયથી અન્ય દેશમાં શરણું લઇ રહ્યાં છે. મ્યાનમારની સેના પર રોહિંગ્યાઓની હિંસા, હત્યા અને રોહિંગ્યા મહિલાઓના બળાત્કારનો આરોપ છે. ચર્ચાનું કેન્દ્ર બનેલા આ મુદ્દે લોકો મ્યાનમારની નિંદા કરી રહ્યાં છે. વૈશ્વિક નિંદાને ધ્યાનમાં રાખતાં મ્યાનમારના અધિકારીઓએ આ અભિયાનનો બચાવ કર્યો છે અને તેમની કાર્યવાહીને રોહિંગ્યા મુસલમાનો સામેની જવાબી કાર્યવાહીનું નામ આપવામાં આવ્યું છે. મ્યાનમારના અધિકારીઓ અનુસાર, રોહિંગ્યા ચરમપંથીઓ દ્વારા ગત મહિને પોલીસ મથકો પર હુમલો કરવામાં આવ્યો હતો, જે પછી તેમણે જવાબી કાર્યવાહી કરી હતી.